Polisie ontken topbeampte is ‘in hegtenis geneem’ | Maroela Media
Polisie ontken topbeampte is ‘in hegtenis geneem’
Die Suid-Afrikaanse Polisiediens (SAPD) het Sondag gesê hy het met skok en algehele ongeloof kennis geneem van ŉ valse nuusstorie wat versprei word waarin beweer word dat ŉ generaal-majoor in die polisiediens in hegtenis geneem is nadat gesteelde juweliersware in sy besit gevind is.
Brig. Vishnu Naidoo, woordvoerder van die polisie, het in ŉ verklaring gesê die storie is glo op ŉ vals nuuswebwerf geplaas. In die storie word beweer dat ŉ klopjag deur ŉ “nasionale span” uitgevoer is op die huis van ŉ generaal-majoor verbonde aan die presidensiële beskermingseenheid. Volgens die valse nuusberig is die generaal-majoor en een van sy vennote in hegtenis geneem en is daar op verskeie goedere beslag gelê, na bewering in opdrag van die waarnemende nasionale polisiekommissaris.
“Die SAPD ontken al die bewerings wat in die betrokke artikel gemaak word – dit is vals en misleidend,” het Naidoo gesê. “Sulke valse inligting is onverantwoordelik, onaanvaarbaar en vernederend teenoor die generaal-majoor, die waarnemende nasionale polisiekommissaris en die SAPD in sy geheel en word ten sterkste veroordeel.”
Naidoo het gesê die “nuusberig” word beskou as ŉ opsetlike poging om die senior polisiebeampte in oneer te bring.
“Sosiale media is ŉ bruikbare medium vir die gemeenskap én die polisie. Die fopnuus en verspreiding van fopnuus wat ons deesdae al meer sien, veroorsaak nie net paniek in ons gemeenskappe nie, maar mors ook die polisie se tyd en hulpbronne. Terwyl staatshulpbronne gebruik word om fopnuus na te gaan en te verifieer, word die polisie weerhou van hul grondwetlike verpligtinge om misdaad te voorkom, na te spoor en te bestry en dit is ŉ onuithoudbare situasie.”
Naidoo het gewaarsku dat mense wat valse inligting op sosiale media versprei, ondersoek en vervolg sal word op dieselfde wyse wat mense vervolg word wat valse klagtes by die polisie indien.
Dodetal styg ná skietgeveg tussen ‘rowers’ en polisie
SAKP: ‘Zuma moet bedank of herroep word’
Watter berig is nou “fake news”? Die inhegtenisneming of die ontkenning?
Waar ‘n rokie is, is ‘n vuurtjie!
Waar kry fopnuus sy giftige angel vandaar? Eerstens sekerlik indien onbekendes/onbekendheid betrokke is wat die valsheid vatplek gee of minstens teelaarde voorberei vir die moontlikheid van die bewering.
Tweedens wanneer vorige gebeure relevant is met die fopnuus en so geloofwaardigheid daaraan verleen. Vorige Polisie kommissarisse is deur die bank verwyder uit hul poste vanweë onbekwaamheid en korrupsie.
Indien dit nie waar is nie, laat die polisie uitvind wie die liegstorie opgedis het en vat hom hof toe. Behoort seker nie te moeilik te wees nie.
Hasie. So ruk terug het die DA zuma uitgedaag om ‘m sekere dagblad hof toe te vat en ‘n eis teen hulle te maak oor die berug van die huis wat zuma ontvang het van die guptas en daarvan het niks gekom. So hier gaan ook nikd gebeur nie.
Waar daar n rokie is is daar n vuurtjie
Eers was die verskoning “we are busy investigating the allegation “nou is dit fobnuus??
In die nuwe woordeboek gaan die nuwe woord vir fop wees. waar of ware. en die waarheid gaan wees lieg, bedrieg opreg. Die mode woord uit die Trumpstal is fake fake.
Brig miskien moet jy se leak e-pos
Vroeer was hulle verkeerd aangehaal vandag is dit fopnuus